2018. gada 19. septembrī Rīkojums Nr. 446

Rīgā (prot. Nr. 43 25. §)

**Par mērķdotācijas sadalījumu pašvaldībām no 2018. gada 1. septembra līdz 2018. gada 31. decembrim internātskolu uzturēšanas izdevumu daļējai segšanai par internātskolā uzņemtajiem izglītojamiem**

Saskaņā ar likuma "Par valsts budžetu 2018. gadam" 3. panta pirmās daļas 5. punktu un Ministru kabineta 2017. gada 19. decembra noteikumu Nr. 792 "Kārtība, kādā pašvaldībām aprēķina un piešķir mērķdotāciju internātskolu uzturēšanas izdevumu daļējai segšanai par internātskolā uzņemtajiem izglītojamiem" 5. punktu apstiprināt mērķdotācijas sadalījumu 448 272 *euro* apmērā pašvaldībām no 2018. gada 1. septembra līdz 2018. gada 31. decembrim par internātskolā uzņemtajiem izglītojamiem, kuri ir bāreņi vai bez vecāku gādības palikuši bērni, kā arī izglītojamie no trūcīgām un maznodrošinātām ģimenēm (pielikums).

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards